open-index/open-wikipedia-markdown huggingface dataset:
פיגועי טרור נגד ישראלים בישראל ובשטחים ב-2012

רשימת פיגועי טרור נגד ישראלים שהתרחשו במדינת ישראל ובשטחים בשנת 2012.

## כרוניקה

### ינואר
### פברואר
### מרץ
*  6 במרץ – יהודי נפצע קל מזריקת אבנים ליד צומת תפוח.
*  12 במרץ – **[[רצח ג'ורג' סעדו]]** נערים ערבים מרמלה ירו למוות ביהודי ג'ורג' סעדו ובכלבו שטיילו ברחוב הזית בעיר.
*  15 במרץ – בפיגוע דקירה ברכבת הקלה בשכונת פסגת זאב בירושלים צעיר פלסטיני פוצע באורח קשה חיילת בת 19. המחבל נלכד כעבור מספר שעות במחסום קלנדיה צפונית לירושלים בעת שניסה להימלט בחזרה לשטחים שבשליטת הרשות הפלסטינית.

### אפריל
*  29 באפריל – 2 ערבים משכונת שמעון הצדיק תקפו יהודי חרדי באורח בינוני בקבר שמעון הצדיק.

### מאי
### יוני
*  1 ביוני – לוחם גולני נרצח באזור כיסופים על ידי מחבל שחדר מרצועת עזה.
*  18 ביוני – שלושה מחבלים חדרו דרך פרצה בגדר הגבול ישראל–מצרים, הניחו מטען צד וכאשר עברו רכבם של עובדי הקבלן המחבלים הפעילו את המטען החבלה ופתחו בירי RPG וירי מנשק קל. במהלך המתקפה נרצח עובד קבלן. כוח גולני שהיה באזור פתח באש על החולייה והרג שני מחבלים. המחבל הנותר הצליח לברוח חזרה לסיני.

### יולי
### אוגוסט
*  5 באוגוסט – **[[מתקפת הטרור במפגש הגבולות ישראל–מצרים–רצועת עזה]]**: מחבלים פלסטיניים מרצועת עזה וחוליית טרור ג'יהאדיסטית מסיני הורגים 15 חיילים מצרים, גונבים מהם שני נגמ"שים ומנסים לפרוץ לישראל ליד מעבר כרם שלום בזמן שמטחי רקטות משוגרים לעבר חבל אשכול. הפיגוע נכשל, צה"ל הרג את המחבלים שפרצו, אין ישראלים הרוגים.

### ספטמבר
*  21 בספטמבר – **[[מתקפת הטרור בגבול ישראל–מצרים (ספטמבר 2012)|מתקפת הטרור בגבול ישראל–מצרים]]**: חייל צה"ל נרצח וחייל נוסף נפצע בינוני בהיתקלות עם מחבלים בגדר הגבול ישראל–מצרים בסמוך לאזור הר חריף. כל שלושת המחבלים נהרגו מאש צה"ל.

### אוקטובר
*  10 באוקטובר – יהודי נפצע באורח קל בביתר עילית בפיגוע דקירה על ידי מחבל בן 17 מחוסאן.

### נובמבר
*  2 בנובמבר – 2 מחבלים דקרו יהודי באורח בינוני בכיכר ראס אל-עמוד.
*  10 בנובמבר – טיל נ"ט נורה לעבר ג'יפ של צה"ל בירי נפצעו 4 חיילי צה"ל, אחד מהם אנוש.
*  15 בנובמבר – בבניין דירות בקריית מלאכי נהרגו 3 ישראלים, ונפצעו 6 אנשים נוספים כאשר נחתה על הבניין רקטה שנורתה מרצועת עזה.
*  21 בנובמבר – **[[הפיגוע בקו 142 בתל אביב (2012)|הפיגוע בקו 142 בתל אביב]]**: פיגוע אירע על אוטובוס נוסעים צפוף בעת שנסע במרכז תל אביב. הפיגוע בוצע על ידי ערבי ישראלי, שפוצץ את מטען החבלה מרחוק באמצעות מטען אותו הוא הסתיר באוטובוס מבעוד מועד. בפיגוע נפצעו 28 אזרחים, בהם שלושה במצב אנוש. הפיגוע בוצע ביום השמיני והאחרון של מבצע עמוד ענן, שעות ספורות לפני שהושגה הפסקת האש.
*  26 בנובמבר – מחבל פלסטיני חדר מרצועת עזה ליישוב שדי אברהם וניסה לרצוח אם וילדיה. האם נאבקה בתוקף, שניסה לדקור אותה. המחבל נמלט מהבית וכוח צה"ל שהגיע למקום ירה במחבל למוות.

### דצמבר
## קישורים חיצוניים
* סיכום שנת 2012, באתר השב"כ

## הערות שוליים

*
קטגוריה:2012 בישראל
קטגוריה:טרור פלסטיני
דייהטסו אופטי

**דייהטסו אופטי** (באנגלית: **Daihatsu Opti**) היא מכונית קומפקטית בתצורת סופרמיני, המוגדרת ביפן "Kei car" , מתוצרת יצרנית הרכב היפנית **[[דייהטסו]]** אשר יוצרה בין השנים 1992–2002.

## דורות
### דור ראשון - יוצר בין השנים 1992-1998
* קרוי: L300.
* 4 נוסעים.
* 3 דלתות האצ'בק.
* 5 דלתות האצ'בק.
* הנעה קדמית 4x2.
* הנעה כפולה 4x4.

### דור שני - יוצר בין השנים 1998-2002
* קרוי: L800.
* 4 נוסעים.
* 4 דלתות הרדטופ סדאן.
* הנעה קדמית 4x2.
* הנעה כפולה 4x4.

## תמונות

קובץ:Daihatsu Opti Classic 003.JPG | "דייהטסו אופטי"
קובץ:Daihatsu-Opti parco-1st 1995-rear.jpg | "דייהטסו אופטי", שנת 1995
קובץ:Daihatsu Opti 005.JPG | "דייהטסו אופטי"



קובץ:Daihatsu Opti 003.JPG | "דייהטסו אופטי"
קובץ:Daihatsu Opti Classic 203.JPG  | "דייהטסו אופטי"
קובץ:Daihatsu Opti Classic 204.JPG | "דייהטסו אופטי"


## ראו גם
* דייהטסו

## קישורים חיצוניים
* 

* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-1992
קטגוריה:כלי רכב יפניים
אופטי
קטגוריה:כלי רכב מסוג קיי
פטישן טיבורו

ממוזער|פטישן בגן חיות באינדיאנה
**פטישן טיבורו** (שם מדעי: *Sphyrna tiburo*) הוא מין של כריש מהסוג פטישן שבמשפחת הפטישניים אשר חי בחופים הטרופיים וממוזגים של אמריקה הצפונית והדרומית.

לפטישן זה יש ראש דמוי-פטיש אשר נבדל בין הזכרים לנקבות והוא קצר באורכו מאשר שאר הפטישנים והוא מעוגל יותר. בעוד לנקבות הראש נוקשה ומעוגל יותר לזכרים ישנם קצוות בולטים מצידי הפטיש המיוצרים מסחוס. זהו כריש קטן יחסית באורך 0.61-0.91 מטר כשהאורך המרבי הוא 1.5 מטר. הנקבות גדולות יותר מהזכרים. צבע הפטישן חום כהה עד אפור והבטן לבנה. בניגוד לשאר הכרישים הפטישן לא חייב לשחות כדי לנשום והוא בעל סנפירים קצרים יותר מקרוביו.

הפטישן שוחה לאורך קרקעית הים שבין חופי ניו אינגלנד עד מפרץ מקסיקו וברזיל במזרח ובין חופי קליפורניה לאקוודור במערב, כאשר הוא חוצה את תעלת פנמה. הוא נפוץ באזורים צפוניים בין פלורידה ל במשך הקיץ בעוד בחורף הוא מצוי באזורים טרופיים. הכריש מעדיף חופים בוציים או בעלי כרי עשב ימי.

מזונו של הכריש מורכב מסרטנים שונים, בעיקר מקריל ומסרטן מהמין Callinectes sapidus הנפוץ בחופי אמריקה וכן מדגים, תוך שימוש בשיניו החזקות. בניגוד לרוב הכרישים הוא ניזון גם מעשבי ים, לעיתים למעלה מ-60% מתזונתו, בדומה לאוכלי עשב יבשתיים גם הפטישן נעזר בחיידקים במערכת העיכול לפירוק התאית שבעשב הים לחד-סוכרים, ייתכן שהמקור האבולוציוני ליכולת עיכול זו הוא סימביוזה עם חיידקים מפרקי כיטין המרכיב את שריון הסרטנים .

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:פטישניים
קטגוריה:דגי ים באמריקה שלחופי האוקיינוס השקט
קטגוריה:בעלי חיים שתוארו ב-1758
מכון רויטרס ללימודי עיתונות

**מכון רויטרס ללימודי עיתונות** (באנגלית: **Reuters Institute for the Study of Journalism**, בראשי תיבות: **RISJ**) הוא מרכז מחקר וצוות חשיבה שמרכזו בבריטניה. זהו מרכז המחקר של אוניברסיטת אוקספורד לחקר נושאים המשפיעים על התקשורת העולמית.

המכון הוקם במחלקה לפוליטיקה וליחסים בינלאומיים באוניברסיטת אוקספורד ב-2006 כדי לערוך באמצעותו מחקרים מדעיים ומקצועיים על אמצעי התקשורת, לנהל את תוכנית המלגות לעיתונאות של תומסון-רויטרס, ולארח עמיתים למחקר אקדמי.

מכון רויטרס פועל לגשר בין עיתונאות יומיומית ובין מחקר אקדמי, והוא מרכז מחקר למצוינות באוניברסיטה. המכון מקיים באופן קבוע סמינרים ואירועים ויש לו תוכנית פרסום מקיפה. פרסומים אחרונים כללו את "דו"ח העיתונות המקוונת, 2018" (Digital News Report); מחקר בנושא "'ראיתי את החדשות בפייסבוק': ייחוס למותג בעת גישה לחדשות מסביבות מבוזרות" (‘I Saw the News on Facebook’: Brand Attribution when Accessing news from Distributed Environments); מחקר נוסף שעסק ב"מקרה בוחן בעדכון השידור הציבורי בזמנים מחוסרי-תקציבים ומקוטבים-פוליטית" (A Case Study in Updating PSB in Politically Polarised and Cash-Strapped Times); ואת "תפקידו של טוויטר במהלך הבחירות לנשיאות צרפת".

תוכנית המלגות לעיתונות של תומסון-רויטרס, שנוסדה בשנת 1983, מנוהלת בשיתוף על ידי המחלקה לפוליטיקה ויחסים בינלאומיים של אוניברסיטת אוקספורד ועל ידי מכללת גרין טמפלטון (Green Templeton College). התוכנית אירחה מעל 500 עמיתים מ-90 מדינות. אל המלגה מגישים מועמדות עיתונאים באמצע הקריירה מכל רחבי העולם, והנבחרים זוכים למימון שבאמצעותו הם כותבים מחקר אקדמי על נושאים על פי בחירתם באוקספורד.

מכון רויטרס מארח עמיתים אקדמיים שעובדים על מחקרים במימון בנושאים בעלי משמעות לתעשיית החדשות. הנושאים המרכזיים שמעסיקים את חוקרי המכון הם שיטות עיתונאיות, סטנדרטים עיתונאיים, אחריות של המדיות השונות, הפיקוח על כלי התקשורת ועסקי החדשות. המכון הוא שותף ב"תצפית העיתונות האירופית" (European Journalism Observatory), רשת של 11 אתרים בשפות שונות המדווחים על מחקר תקשורת מרחבי אירופה.

מכון רויטרס מקבל מימון מקרן תומסון-רויטרס וכן מימון נוסף מחברות תקשורת, מקרנות וממכוני מחקר אקדמיים ברחבי העולם.

את המכון מנהל ד"ר רסמוס קלייס נילסן (Rasmus Kleis Nielsen), פרופסור באוניברסיטת אוקספורד. בעבר שימש נילסן מנהל המחקר במכון.

## קישורים חיצוניים

* 
* 
*

קטגוריה:אוניברסיטת אוקספורד
קטגוריה:מכוני מחקר אירופיים
קטגוריה:מכוני מחקר חברתי
ברכה זק

**ברכה זק** (נולדה בשנת 1933) היא פרופסור אמריטה במחלקה למחשבת ישראל על שם גולדשטיין-גורן של אוניברסיטת בן-גוריון בנגב. מרבית מחקריה הוקדשו לחקר קבלתם של ר' שלמה הלוי אלקבץ ור' משה קורדובירו.

## ביוגרפיה

לאחר לימודי הוראה בבית המדרש למורים על שם דוד ילין למדה זק באוניברסיטה העברית בירושלים בחוגים לספרות עברית, היסטוריה של עם ישראל וחינוך.
ברכה זק השלימה את עבודת הדוקטור שלה: 'תורת הסוד של ר' שלמה הלוי אלקבץ' באוניברסיטת ברנדייס בהנחייתו של פרופ' אלכסנדר אלטמן.
ברכה זק הייתה ממקימי המחלקה למחשבת ישראל על שם גולדשטיין-גורן באוניברסיטת בן-גוריון בנגב, ולימדה בה במשך כשלושים שנה. ברכה זק ממשיכה לעסוק בלימוד ומחקר גם לאחר פרישתה לגמלאות.

## מחקר

את מרבית מחקריה הקדישה ברכה זק לקבלת ר' משה קורדובירו שהיה מחשובי מקובלי צפת שחיו ופעלו במאה ה-16.
מחקריה מאופיינים בעיון טקסטואלי במכלול הקורפוס הרחב של קורדובירו ובכללו פירושו רחב היריעה לספרות הזוהר.
היא גם ההדירה מכתבי יד חלקים מחיבוריו של קורדובירו, כגון שני השערים הראשונים של ספר שיעור קומה וחלקים מספר אלימה.
בניגוד למחקרים כגון של יוסף בן-שלמה שבחנו תפיסות של קורדובירו רק על פי חלק מחיבוריו והדגישו את הצדדים התאולוגיים והפילוסופיים שלו, ברכה זק שכללה את תמונת המחקר. היא הציגה סוגיות רבות ומגוונות שעמדו במרכז חייו ויצירתו, כגון, יחסו לאדם, לתורה, ולתפילה.

ברכה זק הצביעה על מרכזיותה ועל חשיבותה הרבה של הספרות הזוהרית בקבלתם של קורדובירו וחבורתו.
כמו כן הצביעה על הקרבה של רעיונות לוריאניים לאלה של קורדובירו, ודנה גם בהשפעת קבלת קורדובירו על מקובלים כגון ר' שבתי שעפטל הורוויץ מפראג ועל הוגי החסידות.
בשנת 2018 פרסמה ברכה זק את המונוגרפיה הראשונה על ר' שלמה הלוי אלקבץ- בעל הפיוט הנודע 'לכה דודי'.

## ספרים שחיברה

* **בשערי הקבלה של ר' משה קורדובירו**, [באר-שבע] 1995
* **שומר הפרדס: המקובל ר' שבתי שעפטל הורוויץ מפראג**, באר-שבע 2002
* **מעיין עין יעקב: המעיין הרביעי מספר אלימה** עם מבואות מאת שפרה אסולין, אסתר ליבס, מלילה הלנר-אשד ולאה מוריס, באר-שבע 2009
* **ממעיינות ספר אלימה ומחקרים בקבלתו**, באר-שבע 2013
* **כרם היה לשלמה: האל, התורה וישראל בכתבי ר' שלמה הלוי אלקבץ**, באר-שבע 2018

## קישורים חיצוניים
* רשימת מאמריה של ברכה זק על פי קטלוג רמב"י
*רשימת פרסומים (חלקית) נתפרסמה בשפע טל
* הרצאתה של פרופ' זק על שיעור קומת התפילה בכנס "התפילה בישראל היבטים חדשים" 2013
* 

קטגוריה:סגל אוניברסיטת בן-גוריון בנגב: מחשבת ישראל
קטגוריה:בוגרות המכללה האקדמית לחינוך ע"ש דוד ילין
קטגוריה:בוגרי המכללה האקדמית לחינוך ע"ש דוד ילין
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת ברנדייס
קטגוריה:בעלי תואר דוקטור מאוניברסיטת ברנדייס
קטגוריה:ישראליות שנולדו ב-1933
קטגוריה:ישראלים שנולדו ב-1933
חנן גלעד

[שמאל|250px|ממוזער|במפגש שחיינים ומאמנים לזכרו של [אמיר גניאל, 3 במאי 2019]]
[ממוזער|שמאל|נבחרת ישראל בשחייה ליד [הגדר הטובה, חורף 1989.
מימין למעלה - אירית אפרתי, רוית אלון, המאמן חנן גלעד. באמצע מימין - המנהל דוד סיבור, סהר אלוני, איריס קומן, מיכל אמין, רויטל וילנאי, תמי לוין, הדס פדה, עינת גבאי, אורת בש. למטה מימין - גלעד רפאלי, יואב ברוק, רזיאל רימר, אליאב טל, שגיא שטיגמן, שגב פורת, ערן הירש, ברק עטר וכרמל לויתן|250px]]
**חנן גלעד** (נולד ב-8 בדצמבר 1949) הוא מאמן שחייה בכיר ישראלי, מורה לחינוך גופני, מאמן ראשי בהפועל גליל עליון (1982–2000), מאמן נבחרת ישראל (1990–1991), מאמן בפנימיית המחוננים בווינגייט (2000–2019), חבר בצוות המאמנים הלאומי למכביות משנת 1989 ומאמן ראשי במכביות (1989, 1997, 2009 ו-2013), מאמן לאומי של שחייה במים פתוחים (משנת 2017–2020) וחבר בוועדה המקצועית של איגוד השחייה בישראל במשך כ-20 שנים.

## ביוגרפיה
גלעד נולד וגדל בקיבוץ כפר סאלד. בצבא שרת בנחל המוצנח ובפלס"ר וסיים בתפקיד מ"פ. הוא בוגר מכללת וינגייט בחינוך גופני (1975–1977) ובשנת 1978 סיים קורס מאמנים בהדרכתו של יוסף טלקי. הוא החל לאמן שחייה בקיבוצו בשנת 1973 ובשנת 1980 עם הקמת קבוצת בפועל גליל עליון הצטרף לצוות המאמנים שכלל את מיכה שטראוס מקיבוץ שמיר ואדי נמינוב מקיבוץ כפר הנשיא. בשנת 1982 הוא התמנה למאמן ראשי בהפועל גליל עליון עד לשנת 2000, לצידו אימנו אבישי פלג וישי אדלר. ב-1988 הוביל את קבוצתו לזכייה באליפות ישראל לבוגרים. בשנת 2000 עבר לאמן בפנימיית המחוננים במכון ווינגייט, לצידו של לאוניד קאופמן עד לשנת 2018.

בשנת 1985 שימש גלעד כמאמן ראשי לתחרות שמונה האומות שנערכה בהלסינקי, פינלנד. בשנת 1986 אימן גלעד את נבחרת הפועל למשחקי הפועל שנערכו באוסטריה. לאחר מכן, הצטרף לצוות המאמנים של נבחרת ישראל ובשנים 1990–1991 שימש כמאמן הלאומי. בהמשך אימן את נבחרות ישראל לקדטים (תחרות קומן), נבחרות ישראל לנוער (אליפויות אירופה לנוער ורב אומות) וכן עוזר בנבחרות ישראל (אליפויות עולם ואליפויות אירופה). הוא אימן את הנבחרות הלאומיות בכל המכביות משנת 1989 ושימש כמאמן ראשי שלהן בשנים 1989, 1997, 2009 ו-2013.

בין השנים 2001–2011 שימש גלעד כמאמן ראשי של נבחרת הנוער של ישראל ורכז הצעירים באיגוד השחייה ומשנת 2017 מאמן לאומי של שחייה במים פתוחים.

משנת 2006 משמש גלעד בבית הספר למאמנים ומדריכים של וינגייט, כראש תחום הדרכת שחייה.

במשך קרוב ל-20 שנים שימש כחבר בוועדה המקצועית של איגוד השחייה בישראל ובשנים 2012–2016 הוא שימש באופן לא רשמי גם כמנהל מקצועי באיגוד השחייה.

בין השחיינים הבולטים שאימן גלעד, נמנים אלופי ושיאני ישראל בשחייה: ירון אילתי, נדב שנל, שגב פורת, זוהר לבנסברג, שילו איילון, נמרוד פלמה. באקדמיה בווינגייט אימן לצידו של לאוניד קאופמן את השחיינים: יואב גת, איתן אורבך, מיקי חליקה, יואב ברוק, אניה גוסטמלסקי, יעקב טומרקין, גיא ברנע, גל נבו, עמית עברי, מיכאל דמיטרייב, מתן רודיטי ועוד רבים מטובי השחיינים בישראל.

## חיים אישיים
גלעד אב ל-5 בנות.

## קישורים חיצוניים

* מים פתוחים: מקום חמישי באירופה למתן רודיטי, כולל תמונה של חנן גלעד, 9 באוגוסט 2018
* 

## הערות שוליים

קטגוריה:כפר סאלד: אישים
קטגוריה:מאמני שחייה ישראלים
קטגוריה:אנשי חינוך ישראלים
קטגוריה:בוגרי המכללה האקדמית בווינגייט
קטגוריה:ישראלים שנולדו ב-1949
זאב מגן

**זאב מגן** (באנגלית: **Ze'ev Maghen**, נולד ב-13 בפברואר 1964) הוא מזרחן ישראלי, וראש המחלקה ללימודי המזרח התיכון באוניברסיטת בר-אילן. מרצה בכיר בתוכנית ללימודי המזרח התיכון והאסלאם במרכז האקדמי שלם ובאוניברסיטת בר-אילן. מוביל בשנים האחרונות מאבק להחזרת השפה העברית לקדמת הבמה בישראל בשם "עברי אנוכי".

## קורות חיים
מגן נולד בבוסטון, מסצ'וסטס, ארצות הברית. סבו מצד אביו נולד בכאשאן, סמוך לקום – מרכז השיעה האיראנית. אביו של מגן היגר לארצות הברית ב-1957, וסיים שם את לימודי הרפואה.

מגן גדל בפילדלפיה, פנסילבניה, ולמד בבית ספר תיכון יהודי-ציוני, "עקיבא". ב-1986 סיים תואר ראשון (BA) בהיסטוריה של מערב אירופה, באוניברסיטת פנסילבניה וב-1991 תואר שני (MA) בהיסטוריה של המזרח התיכון באוניברסיטת קולומביה.

בגיל 26 עלה לישראל, שירת בצה"ל כחובש בחיל השריון, וחזר לארצות הברית להשלים את לימודיו.

ב-1996 סיים את הדוקטורט שלו בהיסטוריה של המזרח התיכון באוניברסיטת קולומביה וב-1997 עלה לישראל סופית.

מכהן מאז 1993 כמרצה באוניברסיטת בר-אילן, ועלה עם השנים בדרגות הסולם האקדמאי עד לדרגת פרופסור, כאשר בשנים 2006–2009 אף כיהן כראש המחלקה ללימודי המזרח התיכון. במקביל כיהן כמרצה בכיר ללימודי האסלאם, במשך כעשור (1995–2005) גם באוניברסיטה העברית בירושלים והחל מ-2008 מכהן גם כמרצה בכיר ובהמשך כפרופסור ללימודי האסלאם והמזרח התיכון במרכז האקדמי שלם.

גר בהוד השרון, נשוי ואב לארבעה ילדים.

## כתיבתו
### ספרים (אנגלית)
* **Virtues of the Flesh: Passion and Purity in Early Islamic Jurisprudence** (הוצאת Brill, 2004)
* **After Hardship Cometh Ease: The Jews as Backdrop for Muslim Moderation** (הוצאת W. de Gruyter, 2006)
* **"From omnipotence to impotence : a shift in the Iranian portrayal of the "Zionist regime** (הוצאת Begin-Sadat Center for Strategic Studies, 2008)
* **John Lennon and the Jews: A Philosophical Rampage** (הוצאת CreateSpace, 2010)

### ספרים (עברית)
* **הפלדה והרוח: תולדות איראן בעת החדשה** (הוצאת אוניברסיטת בר-אילן, 1999)

### מאמרים
* מאמר שכתב זאב מגן ב-1990, כסטודנט יהודי באוניברסיטת קולומביה לאחיו הסטודנטים היהודים שם, בנוגע לאנטישמיות
*זאב מגן, "דמיין: על ג'ון לנון ואהבה", באתר תכלת, 1999
* 
* זאב מגן, "למה נפרדתי מג'ון לנון?", "פנים", גיליון 50 (2010), באתר הסתדרות המורים
* זאב מגן, "אנחנו לא תמימים: למה לבחור ללמוד מדעי הרוח", המרכז האקדמי שלם, 22 באוקטובר 2017
* [מאמרים ב"[ישראל היום]"]
* [מאמרים באתר [מרכז בגין-סאדאת]]
* מאמרים באתר המרכז האקדמי שלם

## לקריאה נוספת
* זאב מגן, **"Intertwined Triangles: Remarks on the Relationship between Two Prophetic Scandals"** (מאמר שזכה בפרס תל אביב למאמר המדעי הטוב ביותר בשנת 2006)

## קישורים חיצוניים

* 
* על פרופסור זאב מגן, באתר המרכז האקדמי שלם
* דו-שיח סוני-שיעי: אלקרדאוי ורפסנג'ני באלג'זירה, הרצאת פרופ' זאב מגן בכנס באוניברסיטת בר-אילן, דצמבר 2018
* ריאיון עם פרופסור זאב מגן ב"כאן תרבות", 29 באוקטובר 2017
* 

## הערות שוליים

קטגוריה:מזרחנים ישראלים
קטגוריה:היסטוריונים ישראלים
קטגוריה:סגל אוניברסיטת בר-אילן: המזרח התיכון
קטגוריה:סגל מרכז שלם
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:בוגרי אוניברסיטת פנסילבניה
קטגוריה:בעלי תואר דוקטור מאוניברסיטת קולומביה
קטגוריה:סגל האוניברסיטה העברית בירושלים: לימודי האסלאם והמזרח התיכון
קטגוריה:חוקרי אסלאם יהודים
קטגוריה:ישראלים שנולדו ב-1964
ג'הולופטרוס

**ג'הולופטרוס** (שם מדעי: *Jeholopterus*; משמעות שמו מלטינית: "כנפי ג'הול") הוא סוג של פטרוזאור קטן אשר חי ביורה העליון לפני 164 מיליון שנה. הוא קרוי על שם האזור של העיר צ'נגדה או ג'הול, שבמחוז חביי, סין, בה מאובניו נמצאו. המאובנים התגלו ב-2002 בתצורות טיאוג'ישאן בידי החוקרים שו שינג וג'ואו ג'ונגה (Zhou Zhonghe).

הג'הולופטרוס היה מעופף קטן ביותר בעל מוטת כנפיים של עד 90 ס"מ - אחד מהקטנים שבפטרוזאורים, והוא חי ביערות סין בהם הוא עופף עם כנפיו הקרומיות. הוא היה גולגולת באורך 28 מ"מ בעלת לסת גדולה ורחבה בתוכה שיניים רבות. היה לו צוואר קצר וכנפיים ארוכות אך זנב מגומד. ככל הנראה הוא עופף בדומה לעטלף מודרני כמו קרובו מאירופה - האנורוגנתוס. היו לו טפרים בקצוות הזרועות ואולי הם עזרו לו לטפס על ענפים.

פטרוזאור זה נחשב לקרוב לסוג *Batrachognathus*, שניהם בעלי מאפיינים שונים מעט משאר בני משפחתם. הוא היה ניזון בעיקר מחרקים או מדגים.

## קישורים חיצוניים

ימין|ממוזער|שחזור של ראש הג'הולופטרוס

קטגוריה:בעלי חיים שתוארו ב-2002
קטגוריה:אנורוגנתיים
קטגוריה:פטרוזאורים שחיו ביורה עליון באסיה
קטגוריה:טקסונים שתוארו בידי שו שינג
סלטופוסוכוס

**סלטופוסוכוס** (שם מדעי: *Saltoposuchus*; משמעות השם: "תנין בעל רגל מזנקת") הוא סוג של זוחל דמוי-תנין פרהיסטורי אשר חי בסוף תור הטריאס לפני 220 מיליון שנה. בצורתו הוא דמה יותר לדינוזאור והיה קטן בהרבה מהתנינים הרגלים וכנראה היה דו-רגלי. מאובניו נמצאו במערב גרמניה בידי החוקר פרידריך פון הינה (Friedrich von Huene).

בעבר סברו שהיה מאבות הדינוזאורים, אך כיום הוא שייך לקבוצה של ארכוזאורים דמויי-תנינים ולא לדמויי הדינוזאורים כמו הסלטופוס שאיוריו בספרות הפופולרית נראו דומים.

אורך זוחל זה הגיע ל-1-1.5 מטר ומשקלו ל-15 ק"ג. היה לו חרטום צר יותר מרוב התנינים ובו שיניים קטנות מחודדות ששימשו לתפיסת טרף. מבנה הגפיים והחוליות נועד ולנוע במהירות על שתיים. גבו היה מכוסה בקשקשים רחבים שנועדו להגנה. חלק ממאובני הזוחל מרמזים על התנהגות קניבליסטית. טרף אחר שלו היה מיני זוחלים קדומים, דוחיים ויונקים פרימיטיביים.

הסלטופוסוכוס חי בגרמניה לצידם של דינוזאורים קדומים כמו הפרוקומפסוגנתוס, הליליינשטרנוס והפלטאוזאורוס.

## ראו גם
*האלופוס - זוחל קדום קרוב מהיורה.

## קישורים חיצוניים

קטגוריה:בעלי חיים שתוארו ב-1921
קטגוריה:דמויי תנינאים מהטריאס
קטגוריה:בעלי חיים שחיו בטריאס עליון באירופה
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1921
הולופטיכיוס

**הולופטיכיוס** (שם מדעי: *Holoptychius*) הוא סוג של דג קדום בן למחלקת בעלי סנפירים בשרניים. דג זה היה קרוב ללטימריה המודרנית והיה אחד מאבות החולייתנים היבשתיים המודרניים. הוא חי בעידן הפלאוזואיקון, לפני 318–383 מיליון שנה, בין סוף הדבון לקרבון המיסיסיפי. מאובניו הראשונים נחקרו בידי הגאולוג לואי אגאסי בשנת 1839.

## מאפיינים
מאובני הדג נמצאו במגוון אזורים: בריטניה בה נמצא לראשונה, בלגיה, קולומביה, נורווגיה, רוסיה ומדינת פילדלפיה שבארצות הברית.

ההולופטיכיוס היה דג באורך 50 ס"מ עד 1.5 מטר בפרטים הגדולים שהיה ניזון מדגי גרם אחרים. הוא היה בעל פה רחב ובתוכו שיניים רבות קטנות יחסית ועוד שינים דמויי ניבים הקרובות לחיך. היו לו סנפירים מעוגלים, זוג סנפירים מעל הזנב ושלושה זוגות של סנפירי גפיים בשרניים. הזנב הכיל אונה אחת רחבה. דג זה היה איטי יחסית והוא השתמש בפרצי מהירות כדי לעוט על טרפו ממארב.

## קישורים חיצוניים

קטגוריה:בעלי חיים שתוארו ב-1839
קטגוריה:בעלי חיים שחיו בדבון באמריקה הצפונית
קטגוריה:בעלי חיים שחיו בקרבון באמריקה הצפונית
קטגוריה:בעלי חיים שחיו בקרבון באירופה
קטגוריה:בעלי חיים שחיו בקרבון באסיה
קטגוריה:בעלי סנפירים בשרניים פרהיסטוריים
קטגוריה:דגי גרם מהפלאוזואיקון
קטגוריה:טקסונים שתוארו בידי לואי אגאסי
קטגוריה:מאובני טקסונים שתוארו ב-1839
קטגוריה:טקסונים שהתפתחו בדבון
Me Too (שיר)

**Me Too** (בעברית: **גם אני**) הוא סינגל של הזמרת האמריקאית מייגן טריינור מתוך אלבום האולפן השני שלה, Thank You. השיר נכתב על ידי טריינור, אריק פרדריק, ג'ייקוב קשר הינלין, ג'ייסון דסרולאוקס, פיטר סבנסון, והופק על ידי ריקי ריד.

השיר יצא לאור בתאריך 5 במאי 2016, כסינגל השני מתוך האלבום.

## סוגה
מבחינה אלקטרונית, השיר אלקטרו ואר אנד בי מרחיב יצירות שלה על אהבה עצמית העצמה עצמית, דוחק המאזינים להיות מרוצים יותר עם עצמם.

## וידאו קליפ
הווידאו קליפ המלא שיצא עבור השיר הועלה לערוץ ה-Vevo של מייגן טריינור ב-10 במאי 2016. הקליפ בוים על ידי האנה לוקס דייוויס. בתחילת הקליפ, ניתן לראות את טריינור כשהיא מקיצה משנתה. לאחר מכן היא נושקת לפסלון גראמי שלה.

נכון לאוקטובר 2021, מונה הצפיות של הקליפ עומד על למעלה מ-645 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן טריינור
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי מייגן טריינור
קטגוריה:שירים שנכתבו על ידי פיטר סוונסון
קטגוריה:וידאו קליפים מעוררי מחלוקות
קטגוריה:וידאו קליפים שבוימו על ידי האנה לוקס דייוויס
קטגוריה:שירי R&B עכשוויים אמריקאיים
קטגוריה:סינגלים בהוצאת אפיק רקורדס
מיילס מהמחר

**מיילס מהמחר** (באנגלית: **Miles from Tomorrowland**; נקראת **Miles From Tomorrow** בבריטניה ו-**Mission Force One** החל מ-2017) היא סדרת טלוויזיה אמריקאית לילדים. הסדרה שודרה לראשונה ב-6 בספטמבר 2015 בערוץ דיסני ג'וניור. בישראל הסדרה שודרה לראשונה בשנת 2015 בערוץ דיסני ג'וניור. הסדרה היא 3 עונות ו-76 פרקים באורך 24 דקות.

הסדרה עלתה בדיסני+ לכבוד השקתה בישראל ב-16 ביוני 2022.

## עלילה
הסדרה עוקבת אחר הרפתקאותיה של משפחת קליסטו שעובדים עבור רשות הטרנספורטים של עולם המחר במשימה לחבר את היקום.

## מדבבים
בימוי הדיבוב העברי בוים על ידי אפרת קרצמן והופק על ידי מעיין שניידר-משה (עונה 1) ועדי וולוצקי (עונות 2-3).

## שידור

## פרקים
### עונה 1

### עונה 2

### עונה 3: כוח המשימה אחת

## קישורים חיצוניים
* 

* 

## ביאורים

קטגוריה:דיסני ג'וניור: סדרות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות
קטגוריה:סדרות טלוויזיה אמריקאיות שעלו לשידור בשנת 2015
קנמייריה

**קנמייריה** (שם מדעי: *Kannemeyeria*) הוא סוג של תראפסיד גדול מהקבוצה דיצינודונטים (Dicynodontia), אשר התפתח במהלך תור הטריאס לפני 237–245 מיליון שנה. תחת סוג זה סווגו ארבעה מינים אשר נמצאו בתצורות שונות בנמיביה, דרום אפריקה, זמביה ובאורנבורג שברוסיה. כמה חוקרים סוברים שחי גם באנטארקטיקה שבעבר הייתה חמה בהרבה.

## מאפיינים
הקנמייריה היה סינאפסיד דמוי-יונק גדול בגודל פר שהגיע לאורך 3 מטרים ולמשקל 1 טון והיה בעל דמיון לצרטופסים חסרי קרניים ובעל כיסוי דמוי-עטרה מאחוריו. הוא היה בעל מקור כבד, רגליים קצרות וחטים גדולים שבלטו מצידי הלסת העליונה. מבנה גופו עזר לו כנראה לחטט באדמה ולהוציא שורשים ואולי גם נועד להתגוננות מטורפים. ככל הנראה הוא היה מראשוני התראפסידים הצמחוניים של הטריאס.

יצור זה היה איטי מאוד ונע אולי בעדרים, איתם היה יכול להתגונן מטורפים קדומים כמו תרוצפליים או ארכוזאורים גדולים.
## גלריה

Kannemeyeria NT small.jpg|קנמייריה
Kannemeyeria BW.jpg|שחזור
Kannemeyeria erithrea.JPG|גולגולת

## ראו גם
*פלסירה
*איסצ'יגואלסטיה
## קישורים חיצוניים

קטגוריה:בעלי חיים שתוארו ב-1908
קטגוריה:דיצינודונטים
קטגוריה:בעלי חיים שחיו בטריאס תיכון באפריקה
קטגוריה:בעלי חיים שחיו בטריאס תיכון באסיה
קטגוריה:סינאפסידים שחיו במזוזואיקון
קטגוריה:רוסיה: מאובנים
קטגוריה:דרום אפריקה: מאובנים
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1908
מילי יוז-פולפורד

**מילי אליזבת יוז־פולפורד** (באנגלית: **Millie Hughes-Fulford**; 1 בדצמבר 1945 – 2 בפברואר 2021) הייתה חוקרת רפואית אמריקאית בתחום של ביולוגיה מולקולרית ואסטרונאוטית נאס"א, אשר נטלה חלק במשימת מעבורת החלל קולומביה STS-40 כמומחית מטען.

## רקע
יוז־פולפורד נולדה בעיר מינרל ולס שבמדינת טקסס. היא למדה בתיכון מינרל ולס, וסיימה את לימודיה בשנת 1962. ב-1968 הוענק לה תואר ראשון בכימיה ובביולוגיה מאוניברסיטת טרלטון שבטקסס.
ב-1972 היא קיבלה דוקטורט מאוניברסיטת טקסס לנשים. היא התחתנה עם ג'ורג' פלפורד ולהם בת אחת ושתי נכדות יהודיות.

מילי היא חברה בארגון האמריקאי לקידום המדע (AAAS), בארגון האמריקאי לחקר מדע וביולוגיה, בארגון האמריקאי למען חקר עצמות ומינרלים, בארגון האמריקאי לביולוגיית התא ובארגון של חוקרי החלל.

## ניסיון אקדמאי
יוז־פולפורד נכנסה לקולג' בגיל 16 וקיבלה את התואר הראשון שלה בכימיה ובביולוגיה. בשנת 1968 התחילה ללמוד כימיה של הפלזמה. יוז-פלפורד תרמה מעל ל-120 מאמרים של מחקר על צמיחת עצמות וסרטן.

בינואר 1983 היא נבחרה על ידי נאס"א להצטרף למשימת מעבורת החלל STS-40 כמומחית מטען. היא טסה ביוני 1991, המשימה הראשונה שלהם הייתה מוקדשת ללימודי ביו-רפואה. משימתם הייתה לטוס מעל 5.15 מיליון קילומטר ב-146 מסלולים כבידתיים, הצוות השלים מעל 18 משימות במהלך 9 ימים, כשחזרו לכדור הארץ הם הביאו איתם את המידע רפואי הרב ביותר מכל טיסת נאס"א שקדמה למשימה זו. המשימה נמשכה 218 שעות, 14 דקות ו-20 שניות.

## לאחר נאס"א
יוז-פולפורד הייתה פרופסור במרכז הרפואי של אוניברסיטת קליפורניה בסן פרנסיסקו שם המשיכה את מחקרה, וניהלה את המעבדה שעוסקת בצמיחת תאים, ולומדת על שליטה של גידול סרטן הערמונית יחד עם מענק VA. היא הייתה משקיעה של קרן סדרת ניסויים בחלל שהייתה קשורה בגדילה של תאי עצם.

ביולי 2013, עבודתה הוכרזה המחקר הכי פורץ דרך בתחנת החלל הבינלאומית על ידי נאס"א.

בינואר 2015, הניסוי שלה על מחקר אימונולוגיה טס על חללית של SpaceX לתחנת החלל הבינלאומית.

נפטרה ב-2 בפברואר 2021.

## פרסים ומענקים

## ראו גם
* STS-40

## קישורים חיצוניים

* 

## הערות שוליים

קטגוריה:בוגרות אוניברסיטת טקסס לנשים
קטגוריה:אסטרונאוטיות אמריקאיות
קטגוריה:חוקרות סרטן אמריקאיות
קטגוריה:אסטרונאוטים אמריקאים
קטגוריה:חוקרי סרטן אמריקאים
קטגוריה:עובדות נאס"א
קטגוריה:עובדי נאס"א
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
יוריפטרוס

**יוריפטרוס** (שם מדעי: *Eurypterus*; מילולית: "כנף רחבה", על שם האונות הרחבות שמצידי גופו) הוא סוג של פרוק-רגליים הקרוב לעכבישנים אך שייך לסדרה הנכחדת עקרבי מים. היוריפטרוס חי בתקופת הסילור לפני 432-418.1 מיליון שנה מהיום. סוג זה הכיל מאובנים רבים בעלי מגוון מינים, אשר נמצאו בניו יורק וגם בכמה אזורים באירואסיה. מעל 95% ממאובנים עקרבי הים השתייכו לסוג זה, הראשונים שבהם התגלו כבר ב-1818. הוא נבחר להיות המאובן הלאומי של ניו יורק.
## מאפיינים
עקרב ימי זה היה גדול בהרבה מכל פרוק רגליים מודרני והגיע לאורך מרבי של 1.3 מטר, אם כי רוב הפרטים הגיעו לאורך 13-23 ס"מ בלבד. ייתכן שהיה בעל דו-צורתיות זוויגית מסוימת. היו לו גפי פה גדולים איתם תפס טרף, עיניים מורכבות וגוף עטור טבעות קשיחות שבקצה הסתיימו בזנב דמוי-חרב. מצידי הגוף זוג אונות שימשו להיגוי.

עקב גודלו היה טורף גדול אשר שחה בים במהירות אחרי טרף של חסרי חוליות אחרים ואולי גם אחרי דגים פרימיטיביים. ייתכן גם שהיה אוכל נבלות. בשל גודלו לא ברור אם יכל לעלות ליבשה, בה היה מתקשה לצעוד בשל מיעוט החמצן בה.

## קישורים חיצוניים

קטגוריה:טקסונים שתוארו בידי ג'יימס אלסוורת' דה קיי
קטגוריה:בעלי חיים שתוארו ב-1825
קטגוריה:עקרבי מים
קטגוריה:בעלי חיים שחיו בסילור באירופה
קטגוריה:בעלי חיים שחיו בסילור באמריקה הצפונית
קטגוריה:מאובני טקסונים שתוארו ב-1825
קטגוריה:טקסונים שהתפתחו בסילור
דייוויד מאנס

**דייוויד מאנס** (באנגלית: **David Mannes**; 16 בפברואר 1866 - 25 באפריל 1959) היה כנר, מנצח, מורה ופעיל חברתי יהודי-אמריקאי.

## חייו
דייוויד מאנס נולד בניו יורק. הוא למד נגינה בכינור בהרלם אצל המלחין והכנר ג'ון תומאס דאגלס, בן לעבד משוחרר, והמשיך בברלין אצל קארל האליז' (Karel Halíř). מאנס היה כנר בתזמורת הסימפונית של ניו יורק מ-1891 והקונצרטמייסטר שלה מ-1898 עד 1912. ב-1912 עזר לייסד את בית הספר הקהילתי למוזיקה לאפרו-אמריקאים וב-1916 ייסד עם אשתו, קלרה, בתו של לאופולד דאמרוש ואחותם של וולטר דאמרוש ופרנק דאמרוש, את בית ספר מאנס למוזיקה, שניהם בניו יורק.

דייוויד מאנס היה הן מוזיקאי והן פעיל חברתי בתחום המוזיקה. הוא ראה במוזיקה שפה אוניברסלית, שבכוחה לגשר על פערים בין גזעים ומעמדות חברתיים באמריקה.

משנת 1917 עד 1941 ניצח מאנס על קונצרטים פתוחים לציבור באולם הגדול של מוזיאון המטרופוליטן לאמנות. הסדרה כללה שמונה קונצרטים בשנה, ומומנה בעיקר על ידי ג'ון רוקפלר. הרשומות מלמדות, שבקונצרט הראשון בסדרה נכחו 781 מאזינים ואילו בקונצרט השישי של 1919 גדלה הנוכחות ליותר מ-7,000 איש. מאנס גייס נגנים לסדרה מן התזמורת הסימפונית של ניו יורק, ובהמשך מן הפילהרמונית של ניו יורק, כשהסימפונית של ניו יורק התמזגה עם האגודה הפילהרמונית של ניו יורק.

מאנס כתב אוטוביוגרפיה בשם "Music Is My Faith".

דייוויד מאנס מת ב-1959, בן 93, ונקבר בבית העלמין וודלואון ברובע הברונקס, ניו יורק.

## מורשת
ילדיהם של דייוויד וקלרה מאנס היו המוזיקאי לאופולד מאנס והסופרת מריה מאנס. בין ידידיו הרבים היו ג'ון רוקפלר, ג'ון פיירפונט מורגן וארנסט בלוך. ידידו הצייר תומאס הארט בנטון צייר אותו ב"דיוקן דייוויד מאנס" ו"קונצרט ערבית".

## לקריאה נוספת

*Mannes, David (1938). *Music is My Faith: An Autobiography* W.W. Norton. New York.  (1978 reprint)
*Peress, Maurice (2004). *Dvorak to Duke Ellington: A Conductor Explores America's Music and Its African American Roots* Oxford. New York. 


## קישורים חיצוניים

* 

David Mannes - "Music is my Faith, an Autobiography" free download: https://archive.org/details/musicismyfaithan008740mbp


## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כנרים יהודים אמריקאים
קטגוריה:מנצחים יהודים אמריקאים
קטגוריה:מורים למוזיקה יהודים
קטגוריה:מורים למוזיקה באמריקה
קטגוריה:משפחת מאנס
קטגוריה:פעילים חברתיים יהודים
קטגוריה:אמריקאים שנולדו ב-1866
קטגוריה:אמריקאים שנפטרו ב-1959
עורק המעי הגס האמצעי

ממוזער|עורקי מתלה המעי וסעיפיהם. עורק המעי הגס האמצעי מופיע במרכז החלק העליון של האיור.
**עוֹרֵק הַמְּעִי הַגַּס הָאֶמְצָעִי** (TA: arteria colica media) הוא עורק בבטן היוצא מעורק מתלה המעי העליון ומספק דם למעי הגס הרוחבי.

העורק מסתעף מעורק מתלה המעי העליון בראשיתו, סמוך לגבולו התחתון של הלבלב. הוא מתפתל בכיוון הכפף הכבדי של המעי הגס, בין שכבות מתלה המעי, ולבסוף מתפצל לשני ענפים: ימני ושמאלי. הענף הימני משיק עם עורק המעי הגס הימני, ואילו הענף השמאלי משיק עם עורק המעי הגס השמאלי ליצירת עורק המעי הגס השולי. ב-33% מהמקרים עורק זה מספק דם לכפף הטחולי של המעי הגס.

קיימת שונות אנטומית באוכלוסייה, כך שב-4%–20% מהאוכלוסייה העורק אינו קיים, ואילו ב-10% נוספים קיים עורק מעי גס אמצעי נוסף.

## הערות שוליים

קטגוריה:עורקי הבטן והאגן
דויד נרס

**דויד נרס** (בפורטוגזית: **David Neres**; נולד ב-3 במרץ 1997) הוא כדורגלן ברזילאי המשחק בעמדת הקיצוני הימני בנאפולי ובנבחרת ברזיל.

## קריירת מועדונים

נרס נולד בסאו פאולו.
בספטמבר 2007 הצטרף למחלקת הנוער של העיר סאו פאולו כשהוא בן 10. 

בפברואר 2016, לאחר שהוא שיחק באופן קבוע בגביע ליברטדורס עד גיל 20 של אותה השנה, הוא נפצע בכתף, וניעדר מפעילות למשך מספר חודשים.

באוגוסט 2016 עבר נרס לקבוצה הבוגרת של סאו פאולו על ידי המאמן ריקרדו גומס. את הופעת הבכורה שלו בברזילראו ערך ב-17 באוקטובר, כשנכנס כמחליף במחצית השנייה בניצחון החוץ 1–2 על פלומיננסה. ב-22 באוקטובר אותה שנה כבש נרס את שערו הראשון במדי הקבוצה בניצחון הבית 0–2 על פונטה פרטה. שבועיים לאחר מכן הוא כבש את שערו השני בניצחון הבית 0–4 על היריבה העירונית, קורינתיאנס.

ב-30 בינואר 2017 עבר נרס למועדון הכדורגל אייאקס מהליגה ההולנדית עבור סכום של כ-12 מיליון אירו, ובשלהי אותה העונה העפיל עמה לגמר הליגה האירופית 2017, שם עלה כמחליף לכחצי שעה בהפסד 0–2 למנצ'סטר יונייטד.

באוגוסט 2019 האריך את חוזהו באייאקס עד לשנת 2023.

חרף הארכת חוזהו, עבר נרס בינואר 2022 לשחטאר דונצק תמורת 15 מיליון יורו.

בעקבות הפלישה הרוסית לאוקראינה, עזב נרס את שחטאר דונצק ביוני 2022 לטובת בנפיקה ליסבון, עוד בטרם ערך הופעה אחת. ב-5 באוגוסט ערך הופעת בכורה בניצחון 4-0 על ארוקה. ב-30 באוגוסט כבש שער בכורה בניצחון 2-3 על פאסוס די פריירה.

ב-21 באוגוסט 2024, חתם נרס בנאפולי.

## קריירת נבחרת
ב-26 במרץ 2019 נרס ערך את הופעת הבכורה שלו בנבחרת ברזיל בניצחון 1–3 נגד נבחרת צ'כיה.

ב-10 ביוני 2019 נרס כבש את שער הבכורה שלו בניצחון 0–7 נגד נבחרת הונדורס.

## תארים
;סאו פאולו
* גביע ליברטדורס עד גיל 20: 2016

;אייאקס
* סגנית הליגה האירופית: 2016/17
*אליפות הולנד: 2018/2019, 2020/2021
*הגביע ההולנדי: 2018/2019, 2010/2021
*מגן יוהאן קרויף: 2019

#### בנפיקה

* ליגת העל הפורטוגלית: 2022-23
* הסופר קאפ הפורטוגלי: 2023
**נאפולי**

* אליפות איטליה: 2024/2025
;נבחרת ברזיל
*קופה אמריקה: 2019

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:סאו פאולו: כדורגלנים
קטגוריה:כדורגלני סאו פאולו
קטגוריה:כדורגלני אייאקס
קטגוריה:כדורגלני שחטאר דונצק
קטגוריה:כדורגלני בנפיקה ליסבון
קטגוריה:כדורגלני נבחרת ברזיל
קטגוריה:כדורגלני קופה אמריקה 2019
קטגוריה:ספורטאים ברזילאים בהולנד
קטגוריה:ספורטאים ברזילאים באוקראינה
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1997
Run With The Lions

**Run With The Lions** (בעברית: **רוץ עם האריות**) הוא שיר באנגלית שנכתב והולחן על ידי אשלי היקלין, אריק לומייר, פלה לוריאנו ובוצע על ידי יוריוס. השיר ייצג את ליטא באירוויזיון 2019 בתל אביב שבישראל, לאחר שזכה במקום הראשון בתחרות הגמר הלאומי הליטאית, "Eurovizijos Atranka 2019".

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי ליטא באירוויזיון
יוסף כרמל (קצין)

**יוסף ("יוסי") כרמל (קרמר)** (1 באוגוסט 1924 - 24 בפברואר 2004) היה השליש הצבאי לנשיא המדינה יצחק בן-צבי ובראשית כהונתו של זלמן שזר.

## תולדות חייו
נולד בשם יוסף קרמר למשה קרמר ולזהבה בת אליהו ברך (ממשפחתו של חיים נחמן ביאליק) באודסה למשפחה בת חמישה ילדים.
ב-1925 עלה עם הוריו לישראל והתגוררו בירושלים. שירת בהגנה, ולחם במצור על ירושלים במלחמת העצמאות. עם הקמת צה"ל הצטרף לחיל המודיעין.

ב-15 בדצמבר 1952, התמנה כרמל לשלישו הצבאי של הנשיא יצחק בן-צבי, במקום נתנאל לורך, שכיהן כשבועיים כממלא מקום זמני. בין היתר מילא כרמל תפקיד מכריע בעיצוב דפוסי הנשיאות, ומיסד מסורת של טקסים וביקורים, שהשתמרה עד היום.

ב-1957 יצא יוסף בשליחות קרן היסוד לביקור ותיעוד קהילות יהודיות במזרח אסיה, כאחד הנציגים הראשונים של המדינה היהודית. הוא ביקר בקהילות תאילנד, סינגפור, יפן, קוצ'ין, כלכותה ועוד. רשמיו ממסע זה תועדו בספרו "מסע אל אחים נידחים".

כרמל ליווה את יצחק בן-צבי ורעייתו, רחל ינאית בן-צבי, בכל ביקוריהם בחו"ל. בין היתר, ליווה אותם במסעם למרכז אפריקה באוגוסט 1962.

לאחר פטירתו של בן-צבי, ב-23 באפריל 1963, המשיך כרמל לכהן כשלישו של מחליפו, זלמן שזר, עד שפרש ב-17 בספטמבר 1963. לאחר מות יצחק בן-צבי המשיך כרמל ללוות את רחל ינאית במסעות לחו"ל.

עם שחרורו מצה"ל בתום תפקידו, גויס כרמל על ידי ג'ורג' וייז, נשיאה הראשון של אוניברסיטת תל אביב, למסע גיוס כספים עבור האוניברסיטה בחו"ל, כעוזר לנשיא האוניברסיטה לעניין יחסי ציבור.

ב-1968 נתמנה לסגן יושב ראש חבר הנאמנים של אוניברסיטת תל אביב. ב-1987 פרש כרמל מתפקידו כראש האגף לקשרי חוץ באוניברסיטה, ופעל כמגייס תרומות בהתנדבות עבור המועצה לארץ ישראל יפה, ארגון נכי צה"ל וחטיבת השריון "ברק".

בשנת 1950 נישא לשולמית בת ישעיהו ומאשה זלצר מלונדון. לשניים נולד הבן שי. רעייתו נפטרה ב-1985, בגיל 59.

## לקריאה נוספת
* יוסף כרמל, **מסע אל אחים נידחים**, ירושלים, 1957
* יוסף כרמל, **יצחק בן צבי: מתוך יומן בית הנשיא**, רמת גן, 1967

## קישורים חיצוניים

* 
* 
* 

## הערות שוליים

קטגוריה:מזכירים צבאיים של נשיא המדינה
קטגוריה:סגל אוניברסיטת תל אביב
קטגוריה:יד יצחק בן-צבי: אישים
קטגוריה:ישראלים שנולדו ב-1924
קטגוריה:ישראלים שנפטרו ב-2004
Sister

**Sister** (בעברית: **אחות**) הוא שיר באנגלית שנכתב והולחן על ידי לורל בארקר, מארין קאלטרבכר, טום אוהלר, תומאס סטאנגרד ובוצע על ידי S!sters. השיר ייצג את גרמניה באירוויזיון 2019 בתל אביב שבישראל, לאחר שזכה במקום הראשון בתחרות הגמר הלאומי הגרמנית, "Unser Lied für Israel".

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי גרמניה באירוויזיון
S!sters

**S!sters** היא להקה גרמנית שייצגה את גרמניה באירוויזיון 2019 בתל אביב שבישראל עם השיר Sister. זאת לאחר שניצחה במקום הראשון בקדם-אירוויזיון הגרמני - "Unser Lied für Israel" (השיר שלנו לישראל), כשהיא גוברת על שישה שירים אחרים. הלהקה הוקמה לצורך האירוויזיון בלבד שכן השיר נבחר לתחרות ללא אמן (בתחילה, הוא יועד לקדם-אירוויזיון השווייצרי אליו לא התקבל).

## קישורים חיצוניים

## הערות שוליים

קטגוריה:משתתפי אירוויזיון 2019
קטגוריה:להקות גרמניות
קטגוריה:צמדים מוזיקליים נשיים
קטגוריה:נציגי גרמניה באירוויזיון
הילונומוס

**הילונומוס** (שם מדעי: *Hylonomus*; משמעות השם: "שוכן יערות") הוא סוג של יצור נכחד אשר חי בתקופת הקרבון הפנסילבני ונחשב כיום לראשון הזוחלים בעולם (הסוגים Westlothiana ו-Casineria קדמו לו ובעבר סברו שהיו ראשוני הזוחלים אך כיום הם נחשבים לדו-חיים שהטילו ביצים במים). מאובניו נמצאו בצוקי מאובני ג'וגינס שבקנדה ותוארו ב-1860 בידי החוקר ג'ון ויליאם דוסון (John William Dawson) בעוד המין נקבע בידי החוקר הידוע צ'ארלס לייל. המאובנים תוארכו ללפני 312 מיליון שנה מהיום. בנוסף על מאובנים נמצאו טביעות רגליים של הזוחל באתר.

זוחל פרימיטיבי זה הגיע לאורך 20–25 ס"מ עם הזנב ודמה במראהו ללטאה קטנה. הוא נחשב בעבר לדיאפסיד בעל מאפיינים פרימיטיבים בעוד כיום רואים בו יצור קדום יותר שהיה גם מאבותיהם של הסינאפסידים דמויי-היונקים. ככל הנראה הוא היה צייד של חרקים ופרוקי-רגליים דומים אשר נע במהירות ביערות קנדה. ככל הנראה קבוצות של זוחלים אלה נעו במזג אוויר קשה אל הצוקים המתפוררים, נלכדים שם וגוועים ברעב.

## ראו גם
*קפטורינוס - זוחל קדום דומה מהפרם

## קישורים חיצוניים

ממוזער|הילונומוס

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שחיו בקרבון פנסילבני באמריקה הצפונית
קטגוריה:זוחלים מעידן הפלאוזואיקון
לונגיסקואמה

ממוזער|מד אורך של לונגיסקואמה
**לונגיסקואמה** (שם מדעי: *Longisquama*; מילולית: "קשקשים ארוכים") הוא סוג של זוחל דיאפסידי קטן מקבוצת הפרוטורוזאוריה, אשר חי במרכז אסיה בתור הטריאס, לפני 235 מיליון שנה. מאובניו נתגלו בקירגיזסטן ב-1970 ונקראו בידי החוקר הרוסי אלכסנדר גרגרוביץ' שרוב (Aleksandr Grigorevich Sharov). המאובנים הכילו שלד במצב שימור גרוע ומספר מקטעים לא שלמים של מערכת הכסות החיצונית. זוחל זה היה קרובו הרחוק של הדרפנוזאורוס בעל הזנב המסתלסל.

הלונגיסקואמה היה זוחל קדום הקרוב מעט לקשקשאים ולמחודקי הראש ואולי היה קרוב מעט לראשוני הארכוזאורים. עם זאת מבנה השלד לא מרמז על קשר קרוב לארכוזאורים מתקדמים כמו דינוזאורים. הוא הגיע לאורך 15 ס"מ והיה בעל מבנה ייחודי של שבעה זיזים ייחודיים שבלטו מגבו ודמו למקל הוקי, לכל אורך הגב בשתי רצועות. ייתכן שהיו מוקפים במעטה רך יותר דמוי מפרש לצד הזיזים הארוכים. המבנה הזכיר את הצלעות של לטאת הדרקון או של הקואהנאוזאורוס, ששימשו לדאייה מצמרות העצים. עם זאת, המיקום שלהם מעל הגב לא אידיאלי לדאייה. ללונגיסקואמה הייתה גולגולת קטנה בעלת חלל עיניים גדול ואצבעות ארוכות ברגליו.

כמה חוקרים מעריכים שהיה זה מאבותיהם של הפטרוזאורים שלמדו לעוף. אחרים סברו שהיה דומה במראהו למיקרורפטור ולאבות העופות המודרניים.

## קישורים חיצוניים

קטגוריה:פרוטורוזאוריה
קטגוריה:בעלי חיים שחיו בטריאס עליון באסיה
עורק המעי הגס השולי

ממוזער|עורק המעי הגס השולי (אינו מסומן) מקשר בין עורק המעי הגס האמצעי במעלה התמונה לעורק המעי הגס השמאלי בימין התמונה
**עוֹרֵק הַמְּעִי הַגַּס הַשּׁוּלִי** (TA: arteria marginalis coli) הוא עורק בבטן המקשר בין עורק המעי הגס האמצעי לעורק המעי הגס השמאלי ומספק דם לחלק המרוחק של המעי הגס הרוחבי, לכפף הטחולי של המעי הגס ולחלקו המקורב של המעי הגס היורד.

בטרמינולוגיה אנטומיקה העורק נקרא גם בשמות: העורק שליד המעי הגס (arteria juxtacolica) וקשת המעי הגס השולית (arcus marginalis coli) לאור צורתו הקשתית המקשרת בין עורקי המעי הגס. עוד הוא נקרא על שם דייוויד דראמונד (Drummond), רופא בריטי.

עורק המעי הגס השולי נע לאורך המעי הגס, בצדו של מתלה המעי, במרחק של כ-2.5 ס"מ ממנו. הוא יוצר קשת עורקית המחברת את ענפיו של עורק מתלה המעי העליון, ובפרט את עורק המעי הגס האמצעי, עם ענפיו של עורק מתלה המעי התחתון, בפרט עורק המעי הגס השמאלי. מבין הקשתות העורקיות המקשרות בין עורקי מתלה המעי, זוהי הקשת הקרובה ביותר למעי הגס, וממנה יוצאים עורקים ישרים לעבר המעי הגס עצמו. זוהי גם הקשת הנפוצה ביותר מבין הקשתות הללו, והיא מופיעה כמעט ב-100% מהאנשים. קוטרו של העורק נע בין 2.5 ל-3 מ"מ.

## הערות שוליים

קטגוריה:עורקי הבטן והאגן
אלי אשכנזי

**אלי אשכנזי** (נולד ב-19 באפריל 1967) הוא עיתונאי ישראלי.

## ביוגרפיה
אלי אשכנזי הוא בנו של צבי צ'ירי אשכנזי, יליד סרייבו ושל יהודית לוזיה ילידת קיבוץ אפיקים. אשכנזי נולד וגדל בקיבוץ. למד בתיכון בית ירח.

הוא בוגר המחזור השני של בית הספר "כותרת" לעיתונאות ותקשורת ובעל תואר ראשון במדעי החברה והרוח באוניברסיטה הפתוחה.

בשנים 1995–2002 שימש ככתב ועורך בתוכנית "עדשה מקומית", תוכנית החדשות האזוריות של "מתב" (הטלוויזיה בכבלים) בצפון. בשנת 2003 עבד כעורך משנה בחדשות HOT.

בין השנים 2003–2014 עבד ככתב "הארץ" בצפון. עקב אחר טיפול המדינה בכנרת וחופיה. סיקר את המתרחש ברשויות המקומיות ובגבול הצפון. ב-2005 ליווה את פינוי ההתנחלויות בצפון השומרון. זכה במקום השני בפרס פראט לתקשורת בנושאי סביבה ל-2007, בגין הצטיינות בסיקור נושאי סביבה.

בספטמבר 2014 מונה לכתב וואלה חדשות בחיפה והעמקים.

לאורך השנים הוא עוסק בנושאי חברה, חינוך, רווחה, משפט ופלילים, איכות סביבה וטבע, יחסי יהודים-ערבים, וכן מסקר את המתרחש בקיבוצים.

מתגורר בקיבוץ בית קשת.

## קישורים חיצוניים

* 
* מאמרי אלי אשכנזי, באתר וואלה! חדשות

## הערות שוליים

קטגוריה:סגל הארץ
קטגוריה:סגל וואלה!
קטגוריה:אפיקים (קיבוץ): אישים
קטגוריה:בוגרי כותרת - בית ספר לעיתונאות ולתקשורת
קטגוריה:בוגרי האוניברסיטה הפתוחה
קטגוריה:בוגרי תיכון בית ירח
קטגוריה:עורכים ישראלים
קטגוריה:זוכי פרס פראט
קטגוריה:כתבים ישראלים לענייני איכות הסביבה
קטגוריה:כתבי חינוך ישראלים
קטגוריה:בית קשת
קטגוריה:מועצה אזורית הגליל התחתון: אישים
קטגוריה:אנשי הקיבוץ
קטגוריה:ישראלים שנולדו ב-1967
מנהיגות חברתית (מפלגה)

**מנהיגות חברתית** היא רשימה מטעם מפלגת **מורשת אבות**, שהוקמה על ידי אילן משיחא יר-זנבר לקראת הבחירות לכנסת ה-19 (2013) ומעולם לא נבחרה לכנסת.

## היסטוריה
הרב יוסף בא-גד הקים את מפלגת מורשת אבות בשנת 1992, המפלגה מעולם לא עברה את אחוז החסימה ובבחירות לכנסת החמש עשרה קיבלה המפלגה את מספר הקולות הנמוך ביותר.

לקראת הבחירות לכנסת התשע עשרה בשנת 2013 הוגשה רשימה מטעם המפלגה, הפעם בראשות אילן משיחא יר-זנבר, שהכריז על עצמו כמועמד לראשות הממשלה. יר-זנבר הבהיר כי אין כל קשר רעיוני בין הרשימה הנוכחית, המגדירה עצמה כמפלגה ביטחונית-חברתית, לבין המפלגה בתקופתו של בא-גד. רשימתו של משיחא השתמשה במפלגת "מורשת אבות" כמפלגת מדף. בבחירות זכתה המפלגה ב-461 קולות, והייתה למפלגה עם מספר הקולות הנמוך ביותר.

בבחירות לכנסת העשרים התמודדה המפלגה תחת הכינוי "מנהיגות חברתית", וסימנה היו האותיות "יז". המפלגה זכתה בבחירות ל-223 קולות, ושוב הייתה למפלגה בעלת מספר המצביעים הנמוך ביותר.

בבחירות לכנסת העשרים ואחת באפריל 2019 התמודדה המפלגה בשנית תחת הכינוי "מנהיגות חברתית", הפעם עם האותיות "ןנ" אך גם הפעם לא נכנסה לכנסת וקיבלה 385 קולות - שהם כ-0.01% מסך הקולות הכשרים בקלפי בבחירות אלו. בבחירות לכנסת העשרים ושתיים בספטמבר 2019 מנהיגות חברתית התמודדה המפלגה עם האות "י". גם הפעם היא קיבלה את מספר הקולות הנמוך ביותר מבין הרשימות שהתמודדו - קיבלה 434 קולות שהם 0.01% מסך הקולות הכשרים בקלפי בבחירות אלו. בבחירות לכנסת העשרים ושלוש במרץ 2020 התמודדה המפלגה עם האותיות "יר" וקיבלה 271 קולות. בבחירות לכנסת העשרים וארבע במרץ 2021 התמודדה המפלגה בשנית עם האותיות "יר" וקיבלה 256 קולות. בבחירות לכנסת העשרים וחמש בנובמבר 2022 התמודדה המפלגה עם האות "ץ" וקיבלה 988 קולות (0.02%	 מהקולות), שיא מספר מצביעים למפלגה מאז היווסדה.

## קישורים חיצוניים
* 
* 
* 

## הערות שוליים

קטגוריה:ישראל: מפלגות
קטגוריה:מפלגות בישראל שמעולם לא עברו את אחוז החסימה
קטגוריה:מפלגות שהוקמו ב-1992
קטגוריה:מפלגות שהוקמו ב-2013
קטגוריה:2013 בפוליטיקה הישראלית
פותחים שישי

**פותחים שישי** היא תוכנית בוקר שבועית ישראלית בהגשת קובי מחט וחן זנדר. התוכנית משודרת החל מ-24 בפברואר 2017 מדי יום שישי ברשת 13. בעבר שודרה בערוץ 2 במסגרת שידורי הזכיינית רשת

## היסטוריה
התוכנית הראשונה עלתה ב-24 בפברואר 2017 בערוץ 2. את התוכנית הגישו אלעד זוהר, חזאי "חדשות 2", ונועה רוזין.

ב-26 באוקטובר 2017 שודרה התוכנית האחרונה בערוץ 2 לפני מעברה לרשת 13 בעקבות פיצול ערוץ 2.

החל מ-3 בנובמבר 2017 משודרת התוכנית ברשת 13. המגישים (אלעד זוהר ונועה רוזין) המשיכו להגיש את התוכנית.

החל מ-27 בנובמבר 2017 משודרת תוכנית ההמשך של התוכנית "פותחים יום". את התוכנית מגישים אלעד זוהר, שעזב את הגשת "העולם הבוקר" על מנת להגיש את התוכנית, ונועה רוזין בנוסף להגשת התוכנית ביום שישי.

בספטמבר 2022 הודיעה רוזין שתעזוב את התוכנית כדי לעסוק בפרויקטים אחרים, היא הוחלפה על ידי ירדן הראל שהפכה למגישה קבועה לצד זוהר.

מפרוץ 7 באוקטובר 2023 חדלו זוהר והראל להגיש את התכנית בימי שישי ובמקומם מגישים קובי מחט וחן זנדר

## קישורים חיצוניים
*
## הערות שוליים

קטגוריה:תוכניות טלוויזיה ישראליות
קטגוריה:תוכניות בוקר ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:ערוץ 2: תוכניות וסדרות
קטגוריה:רשת: תוכניות וסדרות
חומריו האפלים (סדרת טלוויזיה)

ממוזער|350px|דפני קין, לין מנואל מירנדה, רות וילסון, ג'יין טרנטר, ג'ק תורן וג'יימס מקאבוי בפאנל קומיק-קון 2019
**חומריו האפלים** (באנגלית: **His Dark Materials**) היא סדרת טלוויזיה בריטית המבוססת על סדרת ספרים באותו השם מאת הסופר פיליפ פולמן. הסדרה הופקה עבור רשת BBC, שהזמינה לסדרה שתי עונות בהיקף של שמונה פרקים לכל עונה, ועבור רשת HBO, המפיצה את הסדרה מחוץ לבריטניה.

עונתה הראשונה של הסדרה עלתה לשידור ב-3 בנובמבר 2019 בבריטניה וב-4 בנובמבר ב-HBO. עונה שנייה, בת שבעה פרקים, עלתה לשידור ב-8 בנובמבר 2020 בבריטניה. העונה השלישית והאחרונה, בת שמונה פרקים, עלתה לשידור ב-5 בדצמבר 2022.

## פרקים

## תקציר עלילת הסדרה

בעולם מקביל שבו לכל בני האדם יש דמונים, בעלי חיים המלווים אותם ומהווים השתקפות לנשמתם, נערה צעירה בשם ליירה, החושבת שהיא יתומה, נמסרת בינקותה לקולג ג'ורדון באוקספורד בשל חשש לחייה למטרת מקלט. ליירה מגלה סוד מסוכן שמעורב בה מי שבהמשך מתגלה כאביה, הלורד עזריאל.
בחיפושיה אחר ידידה האבוד שנחטף, ליירה מגלה סדרה של חטיפות וקשר לחומר מסתורי המכונה "אבק".

## צוות השחקנים

### מדבבים
* הלן מקרורי – **סטלמריה**
* דייוויד סושה – **קאיסה**
* קריסטלה אלונזו – **הסטר**
* קיט קונור – **פאנטליימון**
* בריאן פישר – **הקוף הזהוב**
* ג'ו טנדברג – **יוריק בירניסון**
* פטריסיה אליסון – **קירג'בה**

## הפקה
בנובמבר 2015 הכריזה רשת BBC One כי הזמינה עיבוד טלוויזיוני לטרילוגיית הספרים "חומריו האפלים", שתופק על ידי החברות "Bad Wolf" ו"ניו ליין סינמה". העיבוד הטלוויזיוני, בן שמונה פרקים, עתיד היה לעלות לבכורה בשנת 2017, אך באפריל 2017 אמר התסריטאי ג'ק תורן ל"רדיו טיימס" שהסדרה עדיין נמצאת בתהליכי הפקה. תורן אמר שהם נמצאים בנקודה שבה הם פשוט זורקים דברים לתסריט ומנסים להבין מה עובד ומה לא, ושהוא רצה לוודא שהם נאמנים לספרים.

ב-8 במרץ 2018 הוכרז שדפני קין לוהקה לגלם את דמותה של ליירה בלאקווה ושהבמאי טום הופר נשכר למלאכת הבימוי, ובמקביל, לין-מנואל מירנדה לוהק לגילום דמותו של **לי סקורסבי**. ב-8 ביוני 2018, נודע שג'יימס מקאבוי, קלארק פיטרס, ורות וילסון הצטרפו לצוות השחקנים. ב-10 באוקטובר 2018 דיווח מירנדה שסיים את הצילומים עבור הסצנות שדמותו מופיעה בהן. ב-14 בדצמבר 2018 הוכרז בטוויטר שצילומי העונה הראשונה הסתיימו.

ב-24 בפברואר 2019 אושר שהסדרה תעלה לשידור בהמשך השנה. ב-17 במאי 2019 שוחרר קדימון רשמי ראשון.

## קישורים חיצוניים

* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
קטגוריה:BBC: תוכניות וסדרות
קטגוריה:HBO: סדרות
קטגוריה:סדרות מדע בדיוני בריטיות
קטגוריה:סדרות פנטזיה בריטיות
קטגוריה:סדרות טלוויזיה אמריקאיות שעלו לשידור בשנת 2019
יונתן גרוסמן

**יונתן גרוסמן** (נולד ב-10 ביוני 1970) הוא חוקר מקרא ישראלי, פרופסור מן המניין באוניברסיטת בר-אילן ומלמד גם במכללה האקדמית הרצוג בגוש עציון. מחקרו של גרוסמן מתאפיין בגישה ספרותית לחקר המקרא.

## ביוגרפיה
יונתן גרוסמן הוא בנם של רחל ופרופ' אברהם גרוסמן, היסטוריון וחתן פרס ישראל.

גרוסמן למד בישיבת הר עציון ובמכללת הרצוג. לאחר מכן למד לתואר שני בפילוסופיה יהודית באוניברסיטה העברית. בשנת 2006 השלים דוקטורט בתנ"ך באוניברסיטת בר-אילן. נושא הדיסטרציה שלו היה "כפל משמעות בסיפור המקראי ותרומתו לעיצוב הסיפור" בהנחיית פרופ' משה גרסיאל.

גרוסמן שימש גם כראש בית הספר למחשבה מדינית של קרן תקווה במכללת הרצוג, והיה חלק מוועדת המקצוע של לימודי התנ"ך של משרד החינוך. הוא מרצה במחלקה לתנ"ך באוניברסיטת בר-אילן ומונה בשנת 2021 לראשות החוג למקרא באוניברסיטה. חבר בוועדה המייעצת של אתר על התורה. לגרוסמן למעלה מ-70 פרסומים ומאות ציטוטים. זוכה פרס הרב קוק לספרות תורנית לשנת תשפ"ד, על ספרו **יוסף: סיפורם של חלומות** (הכרך הרביעי והאחרון בסדרת נועם על ספר בראשית).

בעבר, לימד גרוסמן גם במדרשת מגדל עוז ובמדרשת לינדנבאום.

יונתן גרוסמן נשוי לליאורה, הם מתגוררים באלון שבות אשר בגוש עציון, ולהם שישה ילדים.

## פרסומים
### ספרים

***גלוי ומוצפן: על כמה מדרכי העיצוב של הסיפור המקראי**, ספריית הילל בן חיים, הוצאת הקיבוץ המאוחד ותבונות, 2015.

;סדרת נועם

***בראשית: סיפורן של התחלות**, ידיעות ספרים, 2017.
* **אברהם: סיפורו של מסע**, ידיעות ספרים, 2014.
* **יעקב: סיפורה של משפחה**, ידיעות ספרים, 2019.
***יוסף: סיפורם של חלומות**, ידיעות ספרים, 2021.
***יציאת מצרים: חירות וברית**, ידיעות ספרים, 2026.

;פירושים על ספרי מקרא אחרים
***תורת הקורבנות: מחוות של בשר ורוח**, ספרי מגיד, 2021 (על ויקרא א–י)
***אסתר: מגילת סתרים**, ספרי מגיד, 2013.
* **מגילת רות: גשרים וגבולות**, תבונות, 2016.
* **קהלת: סדק של אור** (עם עשהאל אבלמן), מגיד, 2023.

## קישורים חיצוניים
* 
* דף החוקר של פרופ' יונתן גרוסמן, אתר אוניברסיטת בר-אילן
* 
* 
* שיעורים ומאמרים של יונתן גרוסמן, באתר ישיבת הר עציון
* הרצאה בנושא: אהוד בן גרא ועגלון מלך מואב - חרב קטנה ובטן גדולה, במסגרת תנכ"י פתוח של אוניברסיטת בר-אילן
* 
*ערב השקת הספר: "יעקב - סיפורה של משפחה", עם אביתר בנאי והרב איתמר אלדר
* 

**ביקורת על ספריו**:
* עדיאל כהן, ביקורת על הספר "'''בראשית''' '''–''' '''סיפורן''' '''של''' '''התחלות", מקור ראשון נובמבר 2017'''
* כרמיאל כהן, ביקורת על הספר "אסתר: מגילת סתרים", מקור ראשון, פברואר 2013
* יעל שמש, ביקורת על הספר "גלוי ומוצפן: על כמה מדרכי העיצוב של הסיפור המקראי", מקור ראשון, יולי 2016
*תומר גרינברג, ביקורת על הספר ''Abram to Abraham: A Literary Analysis of the Abraham Narrative'', Biblical Interpretation 27, מרץ 2019 (אנגלית)
*
* 

## הערות שוליים

קטגוריה:חוקרי מקרא ישראלים
קטגוריה:חוקרי מקרא בגישה ספרותית
קטגוריה:סגל אוניברסיטת בר-אילן: תנ"ך
קטגוריה:בוגרי המכללה האקדמית הרצוג
קטגוריה:בוגרי האוניברסיטה העברית בירושלים
קטגוריה:סגל מכללת הרצוג
קטגוריה:בוגרי ישיבת הר עציון
קטגוריה:בוגרי ישיבת נוה שמואל
קטגוריה:בעלי תואר דוקטור מאוניברסיטת בר-אילן
קטגוריה:זוכי פרס הרב קוק
קטגוריה:אלון שבות: אישים
קטגוריה:ישראלים שנולדו ב-1970
עורק המעי הגס השמאלי

ממוזער|עורק המעי הגס השמאלי נמצא בימין התמונה
**עוֹרֵק הַמְּעִי הַגַּס הַשְּׂמָאלִי** (TA: arteria colica sinistra) הוא עורק בבטן המתפצל מעורק מתלה המעי התחתון ומספק דם לשליש המרוחק של המעי הגס הרוחבי ולמעי הגס היורד.

זהו העורק הראשון המסתעף מעורק מתלה המעי התחתון. העורק נע מלפני השופכן השמאלי, עורק האשך בגברים ושריר המותניים הגדול. בסופו העורק מתפצל לשני ענפים: עולה ויורד. הענף העולה ממשיך מלפני הכליה השמאלית ומשיק עם עורק המעי הגס האמצעי ליצירת עורק המעי הגס השולי. הענף היורד נע מטה ומשיק עם העורק העליון מבין עורקי המעי העקול.

קטגוריה:עורקי הבטן והאגן